PMIndiaData/PMIndiaSum huggingface dataset:
కరెన్సీని పరస్పరం మార్పిడి చేసుకోవడంలో సహకారం కోసం భారతీయ రిజర్వు బ్యాంకు మరియు సెంట్రల్ బ్యాంక్ ఆఫ్ యునైటెడ్ అరబ్  ఎమిరేట్స్ మధ్య అవగాహనపూర్వక ఒప్పందం

కరెన్సీ స్వాప్ అగ్రిమెంట్ కు సంబంధించి రిజర్వ్ బ్యాంక్ ఆఫ్ ఇండియా (ఆర్ బి ఐ) కు, సెంట్రల్ బ్యాంక్ ఆఫ్ యునైటెడ్ అరబ్ ఎమిరేట్స్ కు (యు ఎ ఇ) మధ్య 2016 ఫిబ్రవరిలో సంతకాలు జరిగిన అవగాహనపూర్వక ఒప్పందం (ఎమ్ ఒ యు) గురించి కేంద్ర మంత్రిమండలి దృష్టికి తీసుకు వ‌చ్చారు. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఆర్ బి ఐ మరియు సెంట్రల్ బ్యాంక్ ఆఫ్ యు ఎ ఇ లు సాంకేతికపరమైన సంప్రదింపులు జరిపిన తరువాత పరస్పర అంగీకారం కుదిరిన నియమ నిబంధనల మేరకు కరెన్సీ ద్వైపాక్షిక మార్పిడి ఒప్పందం పైన సంతకాలు చేసే అంశాన్ని పరిశీలించే పరిస్థితిని ఈ ఎమ్ ఒ యు కల్పిస్తుంది. అయితే దీనికి ఉభయ ప్రభుత్వాల సమ్మతి కూడా అవసరమవుతుంది. ద్వైపాక్షిక వ్యాపారంలో ఇన్ వాయిస్ లను స్థానిక కరెన్సీ లలో రూపొందించడానికి కూడా ఈ స్వాప్ అగ్రిమెంట్ తోడ్పడగలదని ఆశిస్తున్నారు. భారతదేశం, యునైటెడ్ అరబ్ ఎమిరేట్స్ ల మధ్య నెలకొన్న సన్నిహిత ఆర్థిక సంబంధం మరియు సహకారాన్ని ఈ ఎమ్ ఒ యు మరింత పటిష్టపరచగలదు.
సాంప్ర‌దాయక వైద్య విధానాలు మరియు హోమియోప‌తిలో స‌హ‌కారంపై

ప్ర‌ధాన మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రివర్గం.. సాంప్ర‌దాయక వైద్య‌ విధానాలు, హోమియోప‌తి రంగాలలో స‌హ‌కారానికి కేంద్ర ఆయుష్ మంత్రిత్వ శాఖ‌, ప్ర‌జాస్వామిక సామ్య‌వాద శ్రీ‌లంక రిప‌బ్లిక్ కు చెందిన ఆరోగ్యం, పౌష్టికాహారం, దేశీయ వైద్య‌విధానాల మంత్రిత్వ శాఖ ఒక అవ‌గాహ‌న ఒప్పందంపై సంత‌కాలు చేయ‌డానికి ఆమోద‌ం తెలిపింది. ప్ర‌తిపాదిత ఎమ్ఒయు పై సంత‌కాలయితే, ఉభ‌య దేశాల మ‌ధ్య సాంప్ర‌దాయక వైద్య‌ విధానాలు, హోమియోప‌తి విభాగాలలో ద్వైపాక్షిక స‌హ‌కారం విస్త‌రించగలదు. ఉభ‌య దేశాల మ‌ధ్య నెలకొన్న సాంస్కృతిక వార‌స‌త్వం నేప‌థ్యంలో ఇది అత్యంత కీల‌కమైన మైలురాయిగా నిలువగలదు. దీని వ‌ల్ల అద‌నంగా ప‌డే ఆర్థిక భారం ఏమీ ఉండ‌దు. ఈ విభాగాలలో ప‌రిశోధ‌న‌, శిక్ష‌ణ త‌ర‌గ‌తుల నిర్వ‌హ‌ణ‌, స‌మావేశాలు/స‌ద‌స్సుల నిర్వ‌హ‌ణ‌కు అయ్యే వ్య‌యాల‌న్నింటినీ ఆయుష్ మంత్రిత్వ శాఖ‌కు కేటాయించిన ప్ర‌స్తుత బ‌డ్జెట్ కేటాయింపులు, ప్ర‌స్తుత ప్ర‌ణాళికా స్కీమ్ ల నుంచే భ‌రిస్తారు. ఈ ఎమ్ఒయు పై ఉభ‌య‌ దేశాలు సంత‌కాలు చేసినప్పటి నుండి రెండు దేశాలలో కార్య‌క‌లాపాలు ఆరంభం అవుతాయి. సంత‌కం చేసిన ఎమ్ఒయు లోని నియ‌మ‌ నిబంధ‌న‌లకు అనుగుణంగానే ఉభ‌య దేశాలు ఈ రంగాలలో స‌హ‌కారానికి చొర‌వ తీసుకొంటాయి. ఎమ్ఒయు అమ‌లులో ఉన్నంత కాలం ఈ కార్య‌క‌లాపాలు నిరంత‌రం కొన‌సాగుతాయి. పూర్వ రంగం భార‌తదేశానికి దీర్ఘ‌కాలిక చ‌రిత్ర గ‌ల‌ సాంప్ర‌దాయక వైద్య‌విధానం అందుబాటులో ఉంది. భార‌త్ కు గ‌ల ఓష‌ధి మొక్క‌ల‌కు ప్ర‌స్తుతం ప్ర‌పంచలో నెల‌కొన్న ఆరోగ్య వాతావ‌ర‌ణంలో ఎంతో ప్రాధాన్యం ఉంది. శ్రీ‌లంక‌కు కూడా సాంప్ర‌దాయక వైద్య విధానాల్లో దీర్ఘ‌కాలిక చ‌రిత్ర ఉంది. ఆయుర్వేద‌, సిద్ధ‌, యునాని, యోగ‌, ప్ర‌కృతి చికిత్స‌, హోమియోప‌తి వైద్య విధానాలు శ్రీ‌ లంక సాంప్ర‌దాయక ఆరోగ్య సంర‌క్ష‌ణ‌లో కీల‌క పాత్రను పోషిస్తున్నాయి. ఆయుర్వేద‌, సిద్ధ‌, యునాని విభాగాలలో ఉభ‌య దేశాల మ‌ధ్య ఉమ్మ‌డి సంస్కృతీ బంధం ఉంది. ఉభ‌య దేశాల భౌగోళిక‌, వాతావ‌ర‌ణ ప‌రిస్థితుల సారూప్య‌త, ప్ర‌త్యేకించి ఉష్ణ మండ‌లాల్లో భారీ సంఖ్య‌లో ఓష‌ధి మొక్క‌లు ల‌భిస్తూ ఉంటాయి. భార‌తదేశం, శ్రీ ‌లంక ల మ‌ధ్య ప‌లు సాంస్కృతిక‌, భాషా, సాహిత్య సారూప్య‌త‌లు ఉన్నాయి. ఉభ‌య దేశాల మ‌ధ్య నెల‌కొన్న సాంస్కృతిక‌, నాగ‌రిక వార‌స‌త్వ సంప‌ద ఉభ‌య దేశాల ప్ర‌జ‌ల మ‌ధ్య బంధానికి విస్తృత‌మైన వార‌ధిగా నిలుస్తోంది. ఉభ‌య దేశాల మ‌ధ్య బ‌హుముఖీన భాగ‌స్వామ్యాలు, సామ‌ర‌స్య‌పూర్వ‌క ద్వైపాక్షిక బంధానికి పునాదిగా నిలిచింది. భార‌తీయ వైద్య‌ విధానాల‌ను ప్ర‌పంచ‌వ్యాప్తంగా ప్రాచుర్యంలోకి తెచ్చే బాధ్య‌త భుజ‌స్కంధాల‌పై గ‌ల ఆయుష్ మంత్రిత్వ శాఖ 11 దేశాల‌తో ఎమ్ఒయు లను కుదుర్చుకొనేందుకు ప‌టిష్ఠ‌మైన చ‌ర్య‌లు తీసుకుంది. వాటిలో చైనా సాంప్ర‌దాయక వైద్య‌విధాన ప్ర‌భుత్వ యంత్రాంగం, చైనా రిప‌బ్లిక్; మ‌లేసియా ప్ర‌భుత్వం; ట‌్రినిడాడ్ & టొబాగో ప్ర‌భుత్వ ఆరోగ్య మంత్రిత్వ శాఖ‌; హ‌ంగరి ప్ర‌భుత్వ మాన‌వ వ‌న‌రుల మంత్రిత్వ శాఖ‌; పీపుల్స్ రిప‌బ్లిక్ ఆఫ్ బంగ్లాదేశ్ ప్ర‌భుత్వ ఆరోగ్య‌, కుటుంబ సంక్షేమ మంత్రిత్వ శాఖ‌; నేపాల్ ప్ర‌భుత్వ ఆరోగ్య‌, జ‌నాభా మంత్రిత్వ శాఖ‌; మారిష‌స్ ప్ర‌భుత్వ ఆరోగ్యం, జీవ‌న ప్ర‌మాణాల మంత్రిత్వ శాఖ‌; మ‌ంగోలియా ప్ర‌భుత్వ ఆరోగ్యం మ‌రియు క్రీడ‌ల మంత్రిత్వ శాఖ‌; తుర్క్ మినిస్తాన్ ప్ర‌భుత్వ ఆరోగ్య మ‌రియు ఔష‌ధ ప‌రిశ్ర‌మ మంత్రిత్వ శాఖ‌; మ‌య‌న్మార్ ప్ర‌భుత్వ ఆరోగ్యం, క్రీడ‌ల మంత్రిత్వ శాఖ ఉన్నాయి. ఫెడ‌ర‌ల్ రిప‌బ్లిక్ ఆఫ్ జర్మ‌నీకి చెందిన ఆరోగ్య మంత్రిత్వ శాఖ‌తో కూడా ఉమ్మ‌డి స‌హ‌కార ప్ర‌క‌ట‌న‌పై సంత‌కాలు చేసింది. —
కంపెనీ సెక్రెటరీ వ్యవస్థపై పరస్పర స‌హ‌కారానికి భార‌త్‌-మలేషియాల మ‌ధ్య అవగాహన ఒప్పందానికి మంత్రిమండ‌లి ఆమోదం

ఆసియా-పసిఫిక్ ప్రాంతంలో కంపెనీ సెక్రెటరీల ఆదానప్రదానానికి వీలుకల్పించడంతోపాటు రెండు దేశాల్లో వృత్తిగత కంపెనీ సెక్రెటరీల స్థాయి, ప్రతిష్ఠ పెంచడం లక్ష్యంగా భారత్-మలేషియాల మధ్య పరస్పర సహకారంపై అవగాహన ఒప్పందానికి ప్రధానమంత్రి నరేంద్రమోదీ అధ్యక్షతన సమావేశమైన మంత్రిమండలి ఆమోదం తెలిపింది. అంశాల‌వారీగా వివ‌రాలు: ‘‘ఇన్‌స్టిట్యూట్ ఆఫ్ కంపెనీ సెక్రెట‌రీస్ ఆఫ్ ఇండియా’’ (ICSI), ‘‘మ‌లేషియన్ అసోసియేష‌న్ ఆఫ్ కంపెనీ సెక్రెట‌రీస్‌’’ (MACS)ల మ‌ధ్య కుదిరిన అవ‌గాహ‌న ఒప్పందానికి కేంద్ర మంత్రిమండ‌లి ఆమోదం తెలిపింది. రెండు దేశాల్లో వృత్తిగత కంపెనీ సెక్రెటరీల స్థాయి, ప్రతిష్ఠ పెంచ‌డంతోపాటు ఆసియా-ప‌సిఫిక్ ప్రాంతంలో కంపెనీ సెక్రెట‌రీల ఆదాన‌ప్ర‌దానానికి వీలు క‌ల్పించ‌డం ఈ ఒప్పందం ప్ర‌ధాన ల‌క్ష్యం. నేపథ్యం: ‘‘ఇన్‌స్టిట్యూట్ ఆఫ్ కంపెనీ సెక్రెట‌రీస్ ఆఫ్ ఇండియా’’ (ICSI) భారత పార్లమెంటు శాసనం ‘‘ది కంపెనీ సెక్రెటరీస్ యాక్ట్-1980 (యాక్ట్ నం.56)’’ ద్వారా రూపొందిన చట్టబద్ధ సంస్థ. భార‌త‌దేశంలో కంపెనీ సెక్రెట‌రీల వృత్తి నియంత్ర‌ణ‌, అభివృద్ధి ల‌క్ష్యంగా ఈ చ‌ట్టం అమ‌లులోకి వ‌చ్చింది. అలాగే ‘‘మ‌లేషియ‌న్ అసోసియేష‌న్ ఆఫ్ కంపెనీ సెక్రెట‌రీస్‌’’ కూడా కంపెనీ సెక్రెట‌రీ వృత్తి సంబంధిత సంస్థ‌లో భాగం. మ‌లేషియాలో కంపెనీ సెక్రెట‌రీలుగా ప‌నిచేస్తున్న‌వారి సామ‌ర్థ్యం మెరుగుప‌ర‌చ‌డం, వృత్తిగ‌త ప్ర‌తిష్ఠ పెంపు ఈ సంస్థ ప్ర‌ధాన ధ్యేయాల్లో ఒక‌టి.
మొత్తం దేశం 21 రోజుల పాటు పూర్తిగా లాక్ డౌన్ పాటించాలని ప్రధానమంత్రి పిలుపునిచ్చారు.

కోవిడ్-19 మహమ్మారిని అరికట్టడానికి చేస్తున్న కృషిలో భాగంగా ఈ అర్ధరాత్రి నుంచి 21 రోజుల పాటు దేశం మొత్తం సంపూర్ణంగా లాక్ డౌన్ పాటించాలని ప్రధానమంత్రి శ్రీ నరేంద్రమోదీ పిలుపునిచ్చారు. జాతి నుద్దేశించి ప్రధానమంత్రి ప్రత్యేకంగా టెలివిజన్ లో మాట్లాడుతూ, అత్యుత్తమమైన వైద్య సదుపాయాలున్న దేశాలు సైతం ఈ వైరస్ ను కట్టడి చేయలేక పోయాయనీ, దీన్ని తగ్గించడానికి సామాజిక దూరం పాటించడం ఒక్కటే మార్గమని పేర్కొన్నారు. ” ప్రపంచంలోని అత్యంత అభివృద్ధి చెందిన దేశాలు సైతం ఈ మహమ్మారి ముందు ఎంత నిస్సహాయంగా ఉండిపోయాయో మీరు కూడా గమనించారు. అంటే, ఈ దేశాలు తగిన కృషి చేయటం లేదా? లేక వారికి వనరుల కొరత ఉందా? ఎంతగా ఎక్కువగా కృషి చేసినప్పటికీ, కరోనా వైరస్ అంత వేగంగా విస్తరిస్తోంది. ఈ సంక్షోభాన్ని ఎదుర్కోవడం ఆ దేశాలకు చాలా కష్టంగా ఉంది. గత రెండు నెలలుగా ఈ దేశాల్లో సంఘటనల విశ్లేషణను గమనిస్తే, ఈ కరోనా వైరస్ ను సమర్ధవంతంగా ఎదుర్కోడానికి – సామాజిక దూరం పాటించడం ఒక్కటే మార్గమన్న నిపుణుల అభిప్రాయం రుజువౌవుతోంది” అని ఆయన చెప్పారు. ఈ విషయంలో నిర్లక్ష్యంగా ఉన్న వారిని ప్రధానమంత్రి హెచ్చరిస్తూ – ” కొంత మంది నిర్లక్ష్యం , కొంత మంది చెడు భావనలు, మిమ్మల్నీ, మీ పిల్లలనీ, మీ తల్లిదండ్రులను, మీ కుటుంబాన్నీ, మీ స్నేహితులను, ఈ దేశం మొత్తాన్నీ భయంకరమైన ప్రమాదానికి గురిచేస్తాయి. ఇదే అజాగ్రత్త కొనసాగితే భారతదేశం ఎంత మూల్యం చెల్లించుకోవలసి వస్తుందో అంచనా వేయడం అసాధ్యం.” గత కొన్ని రోజులుగా దేశంలోని పలు ప్రాంతాల్లో ఆయా రాష్ట్ర ప్రభుత్వాలు విధించిన లాక్ డౌన్ ను ప్రజలు సంపూర్ణ చిత్తశుద్ధితో స్వీకరించాలని కూడా ప్రధానమంత్రి కోరారు. ఈ రోజు అర్ధరాత్రి నుండి దేశం యావత్తూ పూర్తి లాక్ డౌన్ లో ఉంటుందని ప్రధానమంత్రి ప్రకటించారు. 21 రోజులపాటు ప్రజలు తమ ఇళ్ల నుండి బయటకు రాకూడదనీ, ఈ విషయంలో ప్రజలపై పూర్తి నిషేధం విధించడం జరిగిందని ప్రధానమంత్రి ప్రకటించారు. ఆరోగ్యరంగానికి చెందిన నిపుణుల అనుభవాలు, ఇతర దేశాల అనుభవాల నేపథ్యంలో ఈ నిర్ణయం తీసుకోవడం జరిగిందనీ, ఇన్ఫెక్షన్ వ్యాప్తి చెందకుండా అరికట్టడానికి 21 రోజుల లాక్ డౌన్ అత్యవసరమనీ ఆయన చెప్పారు. ఇది జనతా కర్ఫ్యూ కంటే కొన్ని స్థాయిల పైన ఉంటుందని కూడా ఆయన చెప్పారు. దేశాన్ని పరిరక్షించుకోడానికీ, కరోనా మహమ్మారికి వ్యతిరేకంగా ఈ దేశ పౌరులందరినీ పరిరక్షించుకోడానికీ, ఈ నిర్ణయం చాలా కీలకమైందని ప్రధానమంత్రి వివరించారు. ఈ మహమ్మారి కారణంగా ఆర్ధిక ప్రభావాన్ని గురించి ప్రధానమంత్రి ప్రస్తావిస్తూ – ” ఈ లాక్ డౌన్ కారణంగా దేశంపై తప్పకుండా ఆర్ధిక భారం పడుతుంది. అయితే, ప్రతి ఒక్క భారతీయుని ప్రాణాన్ని కాపాడటం మా మొదటి ప్రాధాన్యత. అందువల్ల, దేశంలో ప్రస్తుతం మీరు ఎక్కడ ఉంటే అక్కడే మీరు ఉండడం కొనసాగించాలని నేను విజ్ఞప్తి చేస్తున్నాను. ”
ప్రముఖ అర్థశాస్త్రవేత్త, పర్యావరణవేత్త ప్రొఫెసర్ రాధామోహన్ కన్నుమూత పట్ల సంతాపం తెలిపిన ప్ర‌ధాన మంత్రి

ప్రముఖ అర్థశాస్త్రవేత్త, పర్యావరణవేత్త ప్రొఫెసర్ రాధామోహన్ గారి మృతి పట్ల ప్ర‌ధాన మంత్రి శ్రీ న‌రేంద్ర మోదీ దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో ‘‘ప్రొఫెసర్ రాధామోహన్ గారు వ్యవసాయం పట్ల, ప్రత్యేకించి దీర్ఘకాాలికమైనటువంటి వ్యవసాయం పట్ల, సేంద్రియ వ్యవసాయ పద్ధతుల పట్ల ఎంతో మక్కువ ను కనబరచే వారు. ఆర్థిక వ్యవస్థ కు, పర్యావరణానికి సంబంధించిన విషయాల పైన ఆయన కు గల జ్ఞ‌ానానికి గాను ఆయన ను గౌరవించడం జరిగింది. ఆయన కుటుంబానికి, ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
యువ నూత‌న ఆవిష్క‌ర్త‌లు మ‌రియు స్టార్ట్‌-అప్ ల‌కు చెందిన న‌వ పారిశ్రామికుల‌తో రేపు ప్ర‌ధాన మంత్రి సంభాష‌ణ‌

యువ నూత‌న ఆవిష్క‌ర్త‌లు మ‌రియు స్టార్ట్‌-అప్ ల‌కు చెందిన న‌వ పారిశ్రామికుల‌తో ప్ర‌ధాన మంత్రి శ్రీ న‌రేంద్ర మోదీ రేపు సంభాషించ‌నున్నారు. ‘‘స్టార్ట్‌-అప్ లు, ఇంకా నూత‌న ఆవిష్క‌ర‌ణ‌ల లోకానికి చెందిన యువ ప్ర‌తిభావంతుల‌తో రేపు ఉద‌యం తొమ్మిదిన్నర గంట‌ల‌కు నేను ఒక ఉత్తేజిత‌భ‌రిత‌మైన సంభాష‌ణ‌ లో పాలుపంచుకోబోతున్నాను. స్టార్ట్‌-అప్ ఆంత్ర‌ప్రెన్యోర్ లుగా రాణించిన మార్గ‌ద‌ర్శ‌కులైన యువ నూత‌న ఆవిష్క‌ర్త‌ల అభిప్రాయాల‌ను నేరుగా వినే ఒక అద్భుత‌మైన అవ‌కాశాన్ని ఈ ముఖాముఖి అందించ‌నుంది. భార‌త‌దేశం స్టార్ట్‌-అప్ ల‌కు మ‌రియు నూత‌న ఆవిష్క‌ర‌ణ‌ల‌కు ఒక కేంద్రంగా ఆవిర్భవించింది. భార‌త‌దేశానికి చెందిన యువ ప్ర‌తిభావంతులు వారిదైన భావి దార్శ‌నిక‌త‌తో కూడిన మ‌రియు సాంప్ర‌దాయ ఛేద‌క ఆలోచ‌న‌ల స‌ర‌ళితో పేరు తెచ్చుకొన్నారు. రేపటి ముఖాముఖి లో ప్ర‌ముఖ ఇంక్యుబేష‌న్ సెంట‌ర్ లు, టింక‌రింగ్ ల్యాబ్ ల‌కు చెందిన యువ ప్ర‌తిభావంతులు కూడా పాలుపంచుకోనున్నారు. రేప‌టి ముఖాముఖి లో పాలుపంచుకోవాల్సిందిగా ప్ర‌ధానంగా నా యువ మిత్రుల‌కు నేను విజ్ఞ‌ప్తి చేస్తున్నాను. నేర్చుకోవ‌డానికి, ఎద‌గ‌డానికి, ఇంకా స్ఫూర్తిని పొంద‌డానికి ఇది ఒక అద్భుత‌మైన మార్గం. ఈ ముఖాముఖి లో మీరు ‘Narendra Modi Mobile App’ లేదా @DDNewsLive ల ద్వారా పాల్గొన‌వ‌చ్చు. మీకు ఏదైనా ఉపాయం లేదా స‌ల‌హా త‌డితే గనక దానిని సామాజిక మాధ్య‌మం లో పంచుకోగ‌ల‌రు’’ అని ప్రధాన మంత్రి తెలిపారు.
అంత‌రిక్ష రంగంలో స‌హ‌కారానికి ఐఎస్ఆర్ఒ మరియు కెన‌డియ‌న్ స్పేస్ ఏజెన్సీ (సి ఎస్ ఎ) కు మ‌ధ్య ఎమ్ ఒ యు మంత్రిమండ‌లి దృష్టికి..

అంత‌రిక్ష రంగంలో స‌హ‌కారానికి ఐఎస్ఆర్ఒ (ఇస్రో) మ‌రియు కెన‌డియ‌న్ స్పేస్ ఏజెన్సీ (సి ఎస్ ఎ) కు మ‌ధ్య ఒక అవగాహన ఒప్పంద పత్రం (ఎమ్ ఒ యు) కుదిరిన సంగతిని మంత్రి మండ‌లి దృష్టికి తీసుకువచ్చారు. ప్ర‌ధాన మంత్రి శ్రీ న‌రేంద్ర మోదీ ఈ రోజు జ‌రిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. అంత‌రిక్ష రంగంలో స‌హ‌కారం కోసం అంత‌రిక్ష విభాగం/భార‌తీయ అంత‌రిక్ష ప‌రిశోధ‌న సంస్థ (డిఒఎస్/ఇస్రో)కు, కెనడియన్ స్పేస్ ఏజెన్సీకి మధ్య 2015, ఏప్రిల్ 15న కెన‌డా లోని ఒటావాలో ఎమ్ ఒ యు పై సంత‌కాలు జ‌రిగాయి. ఇస్రో మ‌రియు సి ఎస్ ఎ ల స‌భ్యుల‌తో ఒక సంయుక్త బృందాన్ని ఏర్పాటుచేసేందుకు ఎమ్ ఒ యు తోడ్ప‌డ‌నుంది. స‌హ‌కారం అందించుకోద‌గిన ప్రాజెక్టుల‌ను నిర్వ‌చించ‌డంతో పాటు వాటిని ప‌రీక్షించ‌డం ఒక కాలావ‌ధిని ఖ‌రారు చేయ‌డంతో స‌హా కార్యాచ‌ర‌ణపై ఈ బృందం క‌స‌ర‌త్తు చేస్తుంది. అంత‌రిక్ష, సాంకేతిక విజ్ఞానాల‌ను శాంతియుత ప్ర‌యోజ‌నాల కోసం ఉప‌యోగించుకోవ‌డానికి సంబంధించి వివిధ ప‌రిశోధ‌న‌లు చేప‌ట్టేందుకు అవ‌కాశాల‌ను కూడా అందిస్తుంది. పూర్వ రంగం : శాటిలైట్ ట్రాకింగ్ నెట్‌వ‌ర్క్ ఆప‌రేష‌న్స్‌ రంగంలోను అల్ట్రా ఇమేజింగ్ టెలిస్కోప్ (యు వి ఐ టి) డిటెక్ట‌ర్ స‌బ్ సిస్ట‌మ్ రంగంలోను చేప‌ట్టిన రెండు కార్య‌క్ర‌మాల స‌హాయంతో అంత‌రిక్ష స‌హ‌కారాన్ని విజ‌య‌వంతంగా కొన‌సాగిస్తున్నారు. క్ర‌మానుగ‌తంగా 2003 డిసెంబ‌ర్ మ‌రియు 2004 జూన్ ల‌లో ప్రారంభించిన ఈ కార్యక్రమాల ఉద్దేశం ఆస్ట్రోశాట్ మిష‌న్ కు తోడ్ప‌డ‌డం. అంత‌రిక్షాన్ని శాంతియుత ప్ర‌యోజ‌నాల కోసం, శాస్త్ర సంబంధ, సాంకేతిక విజ్ఞాన సంబంధ పురోగ‌తి కోసం ఉప‌యోగించ‌డంలో భ‌విష్య‌త్తులో మ‌రెన్ని విధాలుగా స‌హ‌క‌రించుకోవ‌చ్చు అనే విష‌యంతో పాటు ఇరు దేశాలలోను ప్రభుత్వ, పారిశ్రామిక రంగ, విద్యా రంగాలలో సంబంధాల‌ను ప‌టిష్టం చేసుకోవడం కోసం దీనిని లక్షించారు.
న్యూ ఢిల్లీ లో ఆరోగ్య మంథన్ కార్యక్రమాని కి ప్రధాన మంత్రి హాజరు

ప్రధాన మంత్రి శ్రీ నరేంద్ర మోదీ అక్టోబరు 1వ తేదీన న్యూ ఢిల్లీ లో ఆరోగ్య మంథన్ ముగింపు కార్యక్రమం లో పాల్గొంటున్నారు. ఆయుష్మాన్ భారత్ పిఎం-జెఎవై తొలి వార్షికోత్సవాన్ని పురస్కరించుకుని జాతీయ ఆరోగ్య సంస్థ రెండు రోజుల పాటు ఆరోగ్య మంథన్ నిర్వహిస్తోంది. ముగింపు సమావేశాల్లో పాల్గొన్నసందర్భం గా ప్రధాన మంత్రి కొత్తగా రూపొందించిన ఆయుష్మాన్ భారత్ మొబైల్ యాప్ ను ప్రారంభిస్తారు. అలాగే “ఆయుష్మాన్ భారత్ స్టార్ట్-అప్ గ్రాండ్ ఛాలెంజ్” కార్యక్రమాన్ని, ఒక స్మారక తపాలా స్టాంప్ ను కూడా ప్రధాన మంత్రి ప్రారంభిస్తారు. ఆయుష్మాన్ భారత్ పిఎం-జెఎవై లబ్ధిదారులు కొందరిని కూడా ప్రధాన మంత్రి కలుసుకుని మాట్లాడతారు. గత ఏడాది కాలం గా ఈ స్కీమ్ పయనాన్ని ప్రతిబింబించే పిఎం-జెఎవై ఎగ్జిబిషన్ ను కూడా ప్రధాన మంత్రి సందర్శిస్తారు. పిఎం-జెఎవై లో భాగస్వాములైన వారందరినీ ఒక చోట సమావేశపరచి గత ఏడాది కాలం లోనూ వారు ఎదుర్కొన్న సవాళ్లపై పరస్పరం చర్చించుకునేందుకు వేదిక కల్పించడం, అమలు ను మెరుగు పరిచేందుకు మరింత మెరుగైన అవగాహన కల్పించడం, కొత్త బాట వేసుకునేలా వారిని ప్రోత్సహించడం ఆరోగ్య మంథన్ ప్రధాన లక్ష్యం. పిఎం-జెఎవై ని మరింత మెరుగు పరచేందుకు ఆరోగ్య మంథన్ కీలక సిఫారసుల ను కూడా ఈ వేదిక పై ఆవిష్కరిస్తారు. ఆయుష్మాన్ భారత్ పిఎం-జెఎవై ని ప్రధాన మంత్రి శ్రీ నరేంద్ర మోదీ 2018 సెప్టెంబరు 23వ తేదీన ప్రారంభించారు.
సెక్యూరిటీస్ఎండ్ ఎక్ఛేంజ్ బోర్డ ఆఫ్ ఇండియా మరియు కెనడా కు చెందిన మేనిటోబా సెక్యూరిటీస్ కమిశన్ల మధ్య ద్వైపాక్షిక అవగాహన పూర్వక ఒప్పంద పత్రాని కి ఆమోదం తెలిపిన మంత్రిమండలి

సెక్యూరిటీస్ ఎండ్ ఎక్ఛేంజ్ బోర్డ్ ఆఫ్ ఇండియా కు మరియు కెనడా కు చెందిన మేనిటోబా సెక్యూరిటీస్ కమిశన్ ల మధ్య ద్వైపాక్షిక అవగాహన పూర్వక ఒప్పంద పత్రం (ఎమ్ఒయు) పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ప్రయోజనాలు: · ఈ ఎమ్ఒయు ఇతర అంశాల తో పాటు గా, సెక్యూరిటీల కు సంబంధించిన నియమాలు అనే రంగం లో పరస్పర సీమాంతర సహకారాని కి గాను ఒక లాంఛనమైనటువంటి ప్రాతిపదిక ను ప్రసాదిస్తుంది. దీని ద్వారా పరస్పర సహాయానికి మార్గం సుగమం అవుతుంది. పర్యవేక్షక విధుల లో దక్షత తో కూడిన పనితీరు కు ఆస్కారం ఏర్పడుతుంది. సాంకేతిక క్షేత్రీయ జ్ఞానాన్ని అందుబాటులోకి తీసుకు రావడం లో సాయం లభిస్తుంది. అంతేకాక సెక్యూరిటీస్ మార్కెట్ లకు సంబంధించిన నియమావళి మరియు చట్టాల ను సమర్ధవంతం గా అమలు పరచడం లో సామర్థ్యం పెంపొందుతుంది. · ఈ ఎమ్ఒయు మేనిటోబా కు చెందిన ఇన్వెస్టర్ లు ఎస్ఇబిఐ (‘సెబీ’) తో కలసి ఒక ఎఫ్ పిఐ రూపం లో నమోదు చేసుకోవడాని కి అర్హులు అయ్యేందుకు అవకాశాన్ని ఇస్తుంది. ప్రభావం: కెనడా లోని మేనిటోబా ప్రాంతం లో నెలకొన్న సంస్థ లు సెబీ తో కలసి ఫారెన్ పోర్ట్ పోలియో ఇన్ వెస్టర్ (ఎఫ్ పిఐ) గా నమోదు అవ్వాలి అనేటటువంటి అభిలాష ను కలిగివున్నాయి. అయితే, దీనికోసం పూర్వ నిర్ధారిత షరతులలో ఓ షరతు ఏమిటి అంటే అది.. ఒక విదేశాని కి లేదా విదేశీ ప్రాంతానికి సంబంధించిన సెక్యూరిటీస్ మార్కెట్ రెగ్యులేటర్ అనేది ఇంటర్ నేశనల్ ఆర్గనైజేశన్ ఆఫ్ సెక్యూరిటీస్ కమిశన్స్ మల్టీలేటరల్ మెమోరాండమ్ ఆఫ్ అండర్ స్టాండింగ్ (ఐఒఎస్ సిఒ ఎమ్ఎమ్ఒయు) లో సంతకందారు గా ఉండాలి.. అనేదే. దీనితో పాటు సెబీ తో ఎఫ్ పిఐ గా మేనిటోబా లోని సంస్థ లకు ఒక ద్వైపాక్షిక ఎమ్ఒయు పై సంతకాలు చేయడం కూడా అవసరమే. అప్పుడే అనుమతి దొరుకుతుంది. మేనిటోబా లో సుమారు ఇరవై ఎఫ్ పిఐలు ఉన్నాయి. వాటి ఖాతాదారుల కు చెందిన 2,665 కోట్ల రూపాయల విలువైన ఆస్తుల ను అధీనం లో కలిగి ఉన్న ఈ ఎఫ్ పిఐ లు ఈ ద్వైపాక్షిక ఎమ్ఒయు పై సంతకాలు అయిపోవడం వల్ల ప్రయోజనాల ను అందుకొంటాయనే అంచనా ఉంది. ఆ సంస్థ లు భారతదేశం లోని మార్కెట్ లలో నిరంతరాయం గా పెట్టుబడులు పెట్టడాన్ని కొనసాగించడాని కి అర్హత ను సంపాదించుకోగలుగుతాయి.
బుద్ధ పూర్ణిమ సందర్భంగా వర్చువల్ మాధ్యమంద్వారా నిర్వహించే ప్రపంచ వైశాఖీ వేడుకల్లో కీలక ప్రసంగం చేయనున్న ప్రధానమంత్రి

బుద్ధ పూర్ణిమ సందర్భంగా 2021 మే 26వ తేదీన వర్చువల్ మాధ్యమం ద్వారా నిర్వహించే ‘‘ప్రపంచ వైశాఖీ వేడుకల్లో’’ ఉదయం 9:45 గంటలకు ప్రధానమంత్రి నరేంద్ర మోదీ కీలక ప్రసంగం చేయనున్నారు. అంతర్జాతీయ బౌద్ధ సమాఖ్య (ఐబీసీ) సహకారంతో కేంద్ర సాంస్కృతిక మంత్రిత్వశాఖ ఈ వేడుకలను నిర్వహిస్తోంది. ప్రపంచవ్యాప్తంగాగల బౌద్ధ సంఘాల అత్యున్నత అధిపతులంతా ఈ ఉత్సవాల్లో పాల్గొంటారు. దీంతోపాటు ప్రపంచంలోని 50 మందికిపైగా ప్రముఖ బౌద్ధమత పెద్దలు ఈ వేడుకలలో ప్రసంగిస్తారు.
న్యూయార్క్ న‌గ‌రంలో ప్ర‌ధాని న‌రేంద్ర మోదీ కార్యక్ర‌మాలు

2015 అనంత‌ర అభివృద్ధి అజెండా ఆమోదానికి ఏర్పాటైన ఐక్య‌రాజ్య‌స‌మితి స‌ద‌స్సులో ప్ర‌ధాని ప్రసంగం త‌మ ప్ర‌భుత్వ అభివృద్ధి ప్రాధాన్య‌త‌ల వివ‌ర‌ణ‌, “వాతావ‌ర‌ణ న్యాయం” ప్రాధాన్య‌త గురించి ప్ర‌త్యేక ప్ర‌స్తావ‌న‌ ఐక్య‌రాజ్య‌స‌మితి ప్ర‌ధాన కార్య‌ద‌ర్శి, ప్ర‌పంచ బ్యాంకు అధ్య‌క్షుడితో ప్ర‌ధాని స‌మావేశాలు జోర్డాన్ రాజు, ఈజిప్టు అధ్య‌క్షుడు, సెయింట్ లూసియా ప్ర‌ధానుల‌తో మోదీ భేటీ ప్ర‌ధాని న‌రేంద్ర‌మోదీ 2015 అనంత‌ర అభివృద్ధి అజెండాపై ప్ర‌ధాని న‌రేంద్ర‌మోదీ ఐక్య‌రాజ్య‌స‌మితి స‌ద‌స్సులో ప్ర‌క‌ట‌న చేశారు. ఈ సంద‌ర్భంగా ప్ర‌ధాని త‌మ ప్ర‌భుత్వ అభివృద్ధి ప్రాధాన్య‌త‌లు ప్ర‌ధానంగా అంద‌రినీ ఆర్థిక కార్య‌క‌లాపాల్లో భాగ‌స్వాముల‌ను చేయ‌డం(ఫైనాన్షియ‌ల్ ఇంక్లూజ‌న్‌), ఔత్సాహిక పారిశ్రామికుల ప్రోత్సాహం, పున‌ర్ వినియోగ ఇంధ‌న వ‌న‌రులు వంటి అంశాల‌ను స‌వివ‌రంగా ప్ర‌స్తావించారు. త‌మ ప్ర‌భుత్వం అమ‌లు ప‌రుస్తున్న “వాతావ‌ర‌ణ న్యాయం” సూత్రం ప్ర‌కృతి వైప‌రీత్యాల నుంచి పేద‌ల‌ను ర‌క్షించేందుకు త‌మ‌కు గ‌ల క‌ట్టుబాటుకు నిద‌ర్శ‌న‌మ‌ని ఆయ‌న అన్నారు. న్యూయార్క్ న‌గ‌ర సంద‌ర్శ‌నను పుర‌స్క‌రించుకుని ప్ర‌|ధాని న‌రేంద్ర‌మోదీ ప్ర‌పంచ‌బ్యాంకు అధ్య‌క్షుడు జిమ్ యాంగ్ కిమ్‌తో స‌మావేశ‌మ‌య్యారు. ప్ర‌ధాని చేప‌ట్టిన స్వ‌చ్ఛ‌భార‌త్ చొర‌వ‌ను కిమ్ ప్ర‌శంసించారు. మోదీ నాయ‌క‌త్వం కార‌ణంగా భార‌త్‌ను ప్ర‌పంచం సంద‌ర్శించే తీరులో సుస్ప‌ష్ట‌మైన మార్పు వ‌చ్చింద‌ని ఆయ‌న అన్నారు. పున‌ర్ వినియోగ ఇంధ‌న వ‌న‌రులు, గంగా జ‌లాల శుద్ధి, మ‌రుగుదొడ్ల నిర్మాణం వంటి కార్య‌క్ర‌మాల‌పై ప్ర‌భుత్వ క‌ట్టుబాటును ప్ర‌ధాని ఆయ‌న‌కు వివ‌రించారు. ప్ర‌పంచ‌బ్యాంకు పాల‌నా వ్య‌వ‌స్థ నిర్మాణం కూడా వారి మ‌ధ్య చ‌ర్చ‌కు వ‌చ్చింది. ఈ వ్య‌వ‌స్థ‌లో భార‌త్‌కు మ‌రింత ప్రాధాన్యం ఉండాల‌ని ప్ర‌ధాని సూచించారు. ప్ర‌ధాని ఐక్య‌రాజ్య‌స‌మితి ప్ర‌ధాన కార్య‌ద‌ర్శి బాన్ కి మూన్‌తో కూడా స‌మావేశ‌మ‌య్యారు. ఐక్య‌రాజ్య‌స‌మితి శాంతి ప‌రిర‌క్ష‌ణ కార్య‌క‌లాపాలు, భ‌ద్ర‌తా మండ‌లి సంస్క‌ర‌ణ‌లు ఈ సంద‌ర్భంగా చ‌ర్చ‌కు వ‌చ్చాయి. వాతావ‌ర‌ణ మార్పుల విష‌యంలో అభివృద్ధి చెందిన దేశాల‌కు, వ‌ర్థ‌మాన దేశాల‌కు మ‌ధ్య విశ్వాస రాహిత్య వాతావ‌ర‌ణం నెల‌కొన్న‌ద‌ని ప్ర‌ధాని అన్నారు. ఉద్గారాల నిర్మూల‌న అంశానికే ప‌రిమితం కాకుండా సానుకూల ల‌క్ష్యాల సాధ‌న‌పై దృష్టి సారించాల‌ని ప్ర‌ధాని సూచించారు. ప్ర‌ధాని జోర్డాన్ హ‌షీమైత్ రాజు అబ్దుల్లా 2 ఇబిన్ అల్ హుస్సేన్‌తో ప్ర‌త్యేకంగా స‌మావేశ‌మ‌య్యారు. ఉగ్ర‌వాదం, ఇసిస్ ఉగ్ర‌వాదుల ఆగ‌డాల‌పై వారు స‌వివ‌రంగా చ‌ర్చించారు. ఉగ్ర‌వాదం స‌మ‌స్య‌పై అంత‌ర్జాతీయ స్పంద‌న అవ‌స‌ర‌మ‌న్న విష‌యం ఆయ‌న ప్ర‌స్తావించారు. ఈజిప్టు అధ్య‌క్షుడు అబ్దుల్ ఫ‌తా ఎల్ సిసితో కూడా ప్ర‌ధాని స‌మావేశ‌మయ్యారు. ఉగ్ర‌వాద వ్య‌తిరేక పోరాటం, రాడిక‌ల్ శ‌క్తుల వ్య‌తిరేక పోరాటం వంటి అంశాలు వారి మ‌ధ్య చ‌ర్చ‌కు వ‌చ్చాయి. సెయింట్ లూసియా ప్ర‌ధాని కెన్నీ డేవిస్ ఆంథోనీని కూడా ప్ర‌ధాని క‌ల‌సి చ‌ర్చ‌లు జ‌రిపారు.
నిర్మాణసాంకేతికవిజ్ఞానప్ర‌దర్శ‌నభారత్‌  2019 నుఉద్దేశించిప్ర‌సంగించిన‌  ప్ర‌ధాన‌మంత్రి

ప్ర‌ధాన‌మంత్రిశ్రీన‌రేంద్ర‌మోదీఈరోజుఈరోజునిర్మాణసాంకేతికవిజ్ఞానప్ర‌దర్శ‌నభారత్‌ 2019( క‌న్‌స్ట్ర‌క్ష‌న్టెక్నాల‌జీఇండియాఈవెంట్ 2019)నిఉద్దేశించిన్యూఢిల్లీలోనివిజ్ఞాన్‌భ‌వ‌న్లోప్ర‌సంగించారు. ప్ర‌తికుటుంబానికీస్వంతఇంటిక‌ల‌నుసాకారంచేసేందుకుకేంద్ర‌ప్ర‌భుత్వంక‌ట్టుబ‌డిఉంద‌నిప్ర‌ధాన‌మంత్రిస్ప‌ష్టంచేశారు. భార‌త‌దేశంలోపెద్దఎత్తునప‌ట్ట‌ణీక‌ర‌ణజ‌రుగుతున్న‌ద‌శ‌లోఅంత‌ర్జాతీయగృహ‌నిర్మాణసాంకేతికప‌రిజ్ఞానస‌వాలునుఎదుర్కోవ‌ల‌సినఅవ‌స‌రాన్నిగుర్తించ‌డంజ‌రిగింద‌నిప్ర‌ధానిఅన్నారు. ప్ర‌ధాన‌మంత్రిఆవాస్యోజ‌న‌, హృద‌య్‌, అమృత్ప‌థ‌కాలలోదేశంలోగృహ‌నిర్మాణరంగంలోప‌రివ‌ర్త‌నతీసుకువ‌చ్చేఅంశాలుఉన్నాయ‌నిఆయ‌నఅన్నారు. వివిధబౌగోళికప‌రిస్థితుల‌కుఅనుగుణంగాసాంకేతికప‌రిజ్ఞానాన్నిఅందిపుచ్చుకోవ‌డంకూడాఒకస‌వాలేన‌నిఆయ‌నఅన్నారు. త‌క్కువఖ‌ర్చుతోఇళ్లనిర్మాణం, రియ‌ల్ఎస్టేట్రంగం, నైపుణ్యాభివృద్ధి , గృహనిర్మాణసాంకేతికపరిజ్ఞానంవంటివాటిపైఎంతోశ్ర‌ద్ధపెట్ట‌డంజ‌రిగింద‌నిప్ర‌ధాన‌మంత్రిచెప్పారు. 2022 నాటికిప్ర‌తిభార‌తీయుడికిత‌గినగృహవ‌స‌తిఉండాల‌న్న‌దిత‌నక‌లఅనిప్ర‌ధాన‌మంత్రిచెప్పారు. త‌నపాల‌నాకాలంలో 1.3 కోట్లఇళ్లనిర్మాణంజ‌రిగిన‌ట్టుప్ర‌ధాన‌మంత్రిచెప్పారు. ప్ర‌తిఒక్క‌రూసామ‌ర్ధ్యాలపెంపున‌కుక‌లిసిక‌ట్టుగాకృషిచేయాల‌ని, పేద‌ల‌కుస‌హాయ‌ప‌డాల‌నిప్ర‌ధాన‌మంత్రిపిలుపునిచ్చారు. ప‌న్నులుఇత‌రప్రొత్సాహ‌కాలుఇవ్వ‌డంద్వారాప్రజ‌లుగృహాలుకొనుక్కోవ‌డాన్నిప్ర‌భుత్వంసుల‌భ‌త‌రంచేస్తున్న‌దనిచెప్పారు. ప్ర‌భుత్వంతీసుకువ‌చ్చినరియ‌ల్ఎస్టేట్‌( రెగ్యులేష‌న్ ,డ‌వ‌ల‌ప్‌మెంట్‌) చ‌ట్టం (ఆర్‌.ఇ.ఆర్‌.ఎ) డ‌వ‌ల‌ప‌ర్ల‌పైవినియోగ‌దారుల‌విశ్వ‌స‌నీయ‌త‌నుపెంచిందనిఅన్నారు.ఇదిరియ‌ల్ఎస్టేట్రంగంలోపార‌ద‌ర్శ‌క‌త‌నుతీసుకువ‌చ్చింద‌నిప్ర‌ధానిచెప్పారు. పెద్దఎత్తుననైపుణ్యంగ‌లమాన‌వవ‌న‌రుల‌నుప్ర‌త్యేకించిగ్రామీణప్రాంతాల‌లోఅందుబాటులోకివ‌చ్చేట్టుచేయ‌డంజ‌రిగింద‌నికూడాప్ర‌ధాన‌మంత్రిచెప్పారు. ప్ర‌కృతివిప‌త్తుల‌నుంచిత‌ట్టుకోవ‌డంపైన , ఇంధ‌నస‌మ‌ర్ధ‌త‌పైన‌, స్థానికన‌వ‌క‌ల్ప‌న‌ల‌పైనమ‌రింతదృష్టిపెట్ట‌డంజ‌రిగిందనిప్ర‌ధానిఅన్నారు.అంత‌ర్జాతీయగృహనిర్మాణసాంకేతికప‌రిజ్ఞాన స‌వాలుభార‌తనిర్మాణ‌రంగాన్నిఅంత‌ర్జాతీయప్ర‌మాణాలస్థాయికితీసుకువేళ్లేందుకుఒకవేదిక‌గాఉప‌యోగ‌ప‌డ‌నుందనిప్ర‌ధాన‌మంత్రిచెప్పారు. ఏప్రిల్ 2019 నుంచిమార్చి 2020 వ‌ర‌కునిర్మాణరంగసాంకేతికప‌రిజ్ఞానసంవ‌త్స‌రంగాప‌రిగ‌ణించ‌నున్న‌ట్టుప్ర‌ధాన‌మంత్రిప్ర‌క‌టించారు.
ప‌ర్యావ‌ర‌ణ ప‌ర‌మైన స‌హ‌కారం అంశంలో బిఆర్ఐసిఎస్ (‘బ్రిక్స్’) దేశాల మ‌ధ్య అవ‌గాహ‌నపూర్వ‌క ఒప్పంద ప్ర‌తానికి ఆమోదం తెలిపిన మంత్రివ‌ర్గం

ప‌ర్యావ‌ర‌ణ సంబంధ‌ స‌హ‌కారం అంశం పై బిఆర్ఐసిఎస్ (‘బ్రిక్స్’) దేశాల మ‌ధ్య సంతకాలు జ‌రిగిన ఒక అవ‌గాహ‌నపూర్వ‌క ఒప్పంద ప‌త్రాని కి (ఎంఒయు) ప్రధాన మంత్రి శ్రీ‌ నరేంద్ర మోదీ అధ్య‌క్ష‌త వ‌హించిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫాక్టో ఆమోదాన్ని తెలిపింది. ఈ ఎంఒయు పై ద‌క్షిణ ఆఫ్రికా లోని జోహాన్స్ బ‌ర్గ్ లో 2018వ సంవ‌త్స‌రం జులై లో 10వ బ్రిక్స్ శిఖ‌ర స‌మ్మేళ‌నం జ‌రిగిన సంద‌ర్భంగా సంత‌కాల‌య్యాయి. దిగువన పేర్కొన్న అంశాల పై స‌హ‌కారం అవ‌స‌ర‌మ‌ని ఈ ఎంఒయు గుర్తించింది: ఎ) వాయు సంబంధ‌మైన నాణ్య‌త‌; బి) జ‌లం; సి) జీవ వైవిధ్యం; డి) జ‌ల‌, వాయు ప‌రివ‌ర్త‌న‌; ఇ) వ్య‌ర్థాల నిర్వ‌హ‌ణ‌; ఎఫ్) సుస్థిర అభివృద్ధి మ‌రియు సుస్థిరాభివృద్ధి ల‌క్ష్యాల‌కై నిర్దేశించుకొన్న 2030వ సంవ‌త్స‌ర‌పు కార్యాచ‌ర‌ణ ప్ర‌ణాళిక ను అమ‌లు చేయ‌డం; ఇంకా జి) భాగ‌స్వామ్య ప‌క్షాలు అంగీకారం తెలిపే మేర‌కు స‌హ‌కారానికి ఉద్దేశించిన‌టువంటి ఇత‌ర రంగాలు. ఈ ఎంఒయు ప‌ర్యావ‌ర‌ణ ప‌రిర‌క్ష‌ణ‌, ఇంకా ప్రాకృతిక వ‌న‌రుల నిర్వ‌హ‌ణ రంగం లో స‌మాన‌త్వం, ఆదాన ప్రదానం మ‌రియు ప‌ర‌స్ప‌ర ప్ర‌యోజ‌నాల ప్రాతిప‌దిక‌న ప్ర‌తి ఒక్క దేశం లో అమ‌ల‌య్యే శాస‌నాలు, న్యాయ‌ నిబంధ‌న‌ల వెలుగు లో బిఆర్ఐసిఎస్ దేశాల మ‌ధ్య స‌న్నిహిత‌, దీర్ఘ‌కాలిక‌ స‌హ‌కారం నెల‌కొన‌డానికి, అలాగే ఆ విధ‌మైనటువంటి స‌హ‌కారం పెంపొంద‌డానికి వీలు క‌ల్పిస్తుంది. ప‌ర్యావ‌ర‌ణ ప‌ర‌మైన స‌మ‌స్య‌లు పెరుగుతూ ఉండ‌డ‌మ‌నేది ఏ ఒక్క దేశానికో ప‌రిమితం కాకుండా యావ‌త్తు భూ గ్ర‌హానికే ఒక పెను స‌వాలు ను రువ్వుతోంది. ప‌ర్యావ‌ర‌ణం యొక్క ప‌రిర‌క్ష‌ణ దిశ‌ గా ప్ర‌పంచం లో 40 శాతానికి పైగా జనాభా నివసిస్తున్న అయిదు ప్రధాన దేశాలు.. బ్రెజిల్‌, ర‌ష్యా, భార‌త‌దేశం, చైనా ,ఇంకా ద‌క్షిణ ఆఫ్రికా ల యొక్క బాధ్య‌త‌ ను ఈ ఎంఒయు గుర్తిస్తోంది. ఈ అవ‌గాహ‌నపూర్వ‌క ఒప్పందం మెరుగైన ప‌ర్యావ‌ర‌ణ ర‌క్ష‌ణ‌, ఉత్త‌మ‌మైన ప‌రిర‌క్ష‌ణ ల‌తో పాటు జ‌ల, వాయు ప‌రివ‌ర్త‌న ను మెరుగైన ప‌ద్ధ‌తి లో నిర్వ‌హించ‌డం, ఇంకా వ‌న్య‌ ప్రాణి ప‌రిర‌క్ష‌ణ‌/సంర‌క్ష‌ణ ల‌కు చ‌క్క‌ని మార్గాన్ని అభివృద్ధి చేయ‌డం లో అత్య‌ధునాత‌న సాంకేతికత ల‌ను తీసుకు రాగలద‌ని ఆశించ‌డం జరిగింది. బ్రిక్స్ దేశాల్లోని ప్ర‌భుత్వ మ‌రియు ప్రైవేటు రంగాల ద్వారా ఉత్త‌మమైన ప‌ద్ధ‌తులు, సాంకేతిక ప‌రిజ్ఞానం తో పాటు, విశేష అనుభ‌వాల‌ ను ఒక దేశం తో మ‌రొక దేశం పంచుకొనేందుకు ఈ ఎంఒయు ఆస్కారం క‌ల్పించ‌నుంది. అలాగే, సుస్థిరాభివృద్ధి కి, ప‌ర్యావ‌ర‌ణ ప‌రిర‌క్ష‌ణ‌ కు కూడా ఇది తోడ్పాటును అందించ‌గ‌లుగుతుంది. ప‌ర‌స్ప‌ర ప్ర‌యోజ‌నాలు ముడిప‌డిన‌టువంటి రంగాల‌ లో ప‌థ‌కాల‌ను అమ‌లు ప‌ర‌చే అవ‌కాశాన్ని కూడా ఈ అవ‌గాహ‌నపూర్వ‌క ఒప్పందం కల్పించనుంది.